**Tárgy: Hallgatói tájékoztató**

**AKNB\_GPTM035 - 1 hetes gyakorlat LOGO 3.**

**AKLB\_GPTM035 - 1 hetes gyakorlat LOGO 3.**

**Kedves Hallgató!**

Az **1 hetes** **gyakorlat LOGO 3.** elnevezésű gyakorlat, **20 órában** történik, melynek részei:

**6 óra hospitálás, 8 óra felkészülés/konzultáció, 6 óra résztanítás**

**A gyakorlat teljesítésének határideje:** az adott szorgalmi időszak befejezése előtti 10. nap.

**A gyakorlat célja:** a nyelvfejlődési zavar terápiájának megismerése, tervezetek írása, foglalkozások tartása, (megkésett beszédfejlődés, diszfázia, diszlexia prevenció, komplex nyelvi fejlesztés)

**Logopédiai alapellátás területén:**

A hallgató aktívan vegyen részt a logopédiai alapellátás folyamatában:

* figyelje meg a speciális módszertani eszközök használatát, tapasztalatait felhasználva, és a gyakorlatvezető útmutatásait figyelembe véve, tervezzen meg és vezessen logopédiai órákat.
* A gyakorlat helye**:** Pedagógiai szakszolgálatok, valamint olyan intézmények, ahol a gyermekeknek logopédiai alapellátást biztosítanak.

**Klinikai (rehabilitációs) területen:**

* A hallgató ismerkedjen meg az egyéni, ill. kiscsoportos fejlesztések eszköz és módszertanával, a kapcsolódó dokumentumokkal stb. Tapasztalatait felhasználva vezessen le fejlesztő foglalkozásokat.
* A gyakorlat helye: Integrált intézmények, EGYMI-k ahol a gyermekek rehabilitációs fejlesztését végzik (nyelvfejlődési zavaros, tanulási zavaros, SNI tanulók ellátása).

**Diagnosztikus területen:**

* Szakértői bizottságok/EGYMI-k évközi, év végi logopédiai diagnosztikai folyamatainak megfigyelése.
* **Ha diagnosztikai területen** végzi a hallgató a gyakorlatát, feladatai: 8 gyermek logopédiai vizsgálatának megfigyelése, 8 óra konzultáció, és 1 esetben – ha lehetséges - valamelyik logopédiai vizsgálóeljárás, teszt felvétele teljes egészében, vagy részben.

**Feladatok:** A hallgatónak a gyakorlatról Gyakorlati portfóliót kell összeállítani és elektronikus úton eljuttatni az e-mail címemre: csanyi.csilla@ga.sze.hu **A portfólióhoz kérem az általam kiküldött dokumentumokat használják!**

A portfólió leadási határideje: A szorgalmi időszak befejezése előtt egy héttel.

**A gyakorlati portfólió részei:**

1. **Előlap** **(sablon)**
2. **Beszámoló a hospitálásokról**: A hospitálásokról min. 5 oldalas beszámolót kell írni, (nem hospitálási jegyzőkönyvet, hanem egy esszészerű beszámolót) melyben mutassa be a hallgató az intézményt, a látott foglalkozásokat, valamint az összegyűjtött tapasztalatok összegzésére is kerüljön sor. A hospitálás alkalmait táblázatban kell vezetni a **hallgatói igazoló lapon** és minden alkalmat a gyakorlatvezetővel hitelesíttetni kell.
3. **Beszámoló a résztanításokról:** 1-2 oldalas reflexió, mit gondol a hallgató a megtartott részfoglalkozásairól, mit tett jól, miért, min szeretne változtatni.
4. **A fejlesztő részfoglakozások tervezetei**:

A hallgatónak a gyakorlatvezető irányítása alapján 6 óra résztanítást kell megterveznie, levezetnie. A foglalkozásokat csak abban az esetben tarthatja meg a hallgató, ha a foglalkozás tervezetét időben elkészíti, leadja a gyakorlatvezetőnek és a gyakorlatvezető azt elfogadja. A tervezeteket is be kell fűzni a gyakorlati naplóba.

Minden megtartott órát táblázatos formában is rögzíteni kell **a hallgatói igazoló lapon**, a lista valódiságát a gyakorlatvezető az aláírásával hitelesítse!

1. **Beszámoló a diagnosztikai hospitálásról (amennyiben diagnosztikai területen végzi a hallgató a gyakorlatát, ekkor azonban nem ír tervezeteket)**: A hospitálásokról min. 10 oldalas beszámolót kell írni. Be kell mutatni, milyen diagnosztikus eljárásokat látott, hogyan zajlott, és néhány reflektív hozzászólással lehet gazdagítani a beszámolót. Mielőtt a saját maga által végzett vizsgálatról, teszt felvételéről írna, mutassa be az adott gyermeket, a nehézségeit, ami miatt a vizsgálatra sor került, és elemezze a gyermek elért eredményeit.

A hallgatói igazoló lapot ezen a területen is szükséges vezetni, és belefűzni a portfólióba.

1. **A gyakorlatvezető értékelése a hallgató munkájáról:** Szintén a portfólió részét képezi a gyakorlatvezető által kitöltött Értékelő lap 1,2 is. Tisztelettel kérjük a gyakorlatvezetőt, hogy ne csak bekarikázással és érdemjeggyel értékelje a hallgató munkáját, hanem pár sorban összegezze is a véleményét. Mindkét értékelő lapot töltse ki!
2. **A hallgatói igazoló lapok**: A fent említett hallgatói igazoló lapokat is be kell fűzni a gyakorlati naplóba.

A gyakorlatvezetői munka honorálásaként megbízási díjat tudunk biztosítani, melyről a továbbiakban szerződést kötünk.

Ennek lépései:

1. A hallgató (levelező tagozatos) köteles a megadott határidőig a gyakorlatvezető elérhetőségéhez szükséges pontos adatokat (a gyakorlatvezetővel történt egyeztetés után) egy online táblázatba feltölteni. (Erre feltétlenül figyeljenek, többször ellenőrizzék le, mert, ha az adatokat nem töltik fel, vagy valamelyik hallgató beletöröl a táblázatba, nem tudjuk a szerződést elkészíteni!)

2. A táblázat adatai alapján az egyetem elkészíti a szerződést és kipostázza a gyakorlatvezető részére.

3. A gyakorlatvezetőket kérjük, hogy nézzék át a kézhez kapott Szerződéseket, hogy adataik megfelelőek-e, illetve a levélhez mellékelt útmutató alapján járjanak el a továbbiakban.

4. A Kar belső szabályzatai alapján a Gyakorlatvezető a munkájáért gyakorlatvezetői díjazásban részesül, mely kifizetésére a gyakorlati időszak befejeztével - a félév végén - kerül sor.

A gyakorlattal kapcsolatban felmerülő kérdéseket az alábbi elérhetőségen jelezheti:

Csányi Csilla, mesteroktató csanyi.csilla@ga.sze.hu 06/96-516-763

Csányi Csilla

*mesteroktató, a gyakorlat felelőse*

Kelt:

**A logopédiai ellátás és a klinikai (rehabilitációs) terepgyakorlat célja:**

 a megszerzett gyógypedagógiai, pszichológiai, módszertani ismeretek gyakorlatban való alkalmazása, szélesítése

 a készség- és képességfejlesztés eljárásainak, eszközeinek tudatos alkalmazása

 a differenciáló pedagógia alkalmazása

 az önértékelő, elemző képesség fejlesztése

 köznevelési/közoktatási dokumentumok tanulmányozása, értelmezése, szükség szerint kitöltése, vezetése

**Tartalma:**

 hospitálás, hospitálási napló vezetése

 a hospitált és a megtartott órák elemzése, megbeszélése a szakvezetővel

 ismerkedés a pedagógiai adminisztrációval

 tervezet/óravázlat készítése a tanítási órákról

 egyéni fejlesztési terv megtekintése, értelmezése

 a hatékony tanulásszervezési módok gyakorlása

 oktatástechnikai eszközök használata

 szemléltető eszközök használata

 portfólió készítése

**A szakvezető feladatai:**

 a gyógypedagógiai vezetőtanár mentorként irányítja a hozzá beosztott gyógypedagógus hallgató mindennemű intézményi tevékenységét

 megismerteti az aktuális nevelési és oktatási dokumentumokkal

 tájékoztatja a hallgatót a tantervek, tanmenetek, tankönyvek, segédanyagok és eszközök használatáról, az iskola helyi tantervéről, a gyógypedagógusi munka sajátosságairól, tájékozódik a hallgató szakmai, módszertani elképzeléseiről

 segíti a hallgatókat a célirányos önmegfigyelések és feljegyzések készítésében, ehhez megfigyelési szempontokat ad, továbbá segíti a zárótanítási jegyzőkönyvek készítésében és az iskolai dokumentumok kezelésének kérdéseiben

 rendszeresen tart megbeszéléseket a gyakorlással és a hospitálással kapcsolatos tapasztalatokról, feladatokról

 értékeli a hallgató tervezeteit, óravázlatait, fejlesztési terveit

 jelen van a hallgató óráin (a hallgató a vezető tanár jelenléte nélkül csak órarészleteket tarthat, erről a hallgató egyéniségét és fejlődését figyelmébe véve a szakvezető dönt)

 segíti a hallgatót az önálló tanításra való felkészülésben, a tanórák didaktikai-módszertani tervezésében, elemző-értékelő megbeszéléseken feltárják a tanóra szakmai-pedagógiai tapasztalatait

 a gyakorlás során folyamatosan ellenőrzi és értékeli a hallgató szakmai ismereteinek gyakorlati alkalmazásában való készségét, pedagógiai felkészültségét, a diákokkal való együttműködését

 a tanítási gyakorlatok egésze alapján minősítést készít a jelölt munkájáról (szakmai, módszertani, pedagógiai felkészültsége, az oktató-nevelő munka hatékonysága és a tanári magatartás alapján az értékelőlap kitöltésével)